
Ministru kabineta noteikumi Nr. 417
Rīgā 2026. gada 21. jūlijā (prot. Nr. 39 26. §)
Grozījumi Ministru kabineta 2017. gada 16. augusta noteikumos Nr. 474 "Tieslietu ministrijas nolikums"
Izdoti saskaņā ar Valsts pārvaldes iekārtas likuma
16. panta pirmo daļu
· 1. Izdarīt Ministru kabineta 2017. gada 16. augusta noteikumos Nr. 474 "Tieslietu ministrijas nolikums" (Latvijas Vēstnesis, 2017, 164. nr.; 2021, 104. nr.; 2023, 237. nr.; 2024, 237. nr.) šādus grozījumus:
· 1.1. papildināt ar 5.15.1 apakšpunktu šādā redakcijā:
· "5.15.1 nodrošina maksātnespējas procesa administratoru un tiesiskās aizsardzības procesa uzraugošo personu darbību un uzraudzību likumā noteiktajā kārtībā;";
· 1.2. izteikt 5.20. apakšpunktu šādā redakcijā:
· "5.20. Kriminālprocesā un administratīvo pārkāpumu procesā nodarītā kaitējuma atlīdzināšanas likumā noteiktajā kārtībā atlīdzina privātpersonām nodarīto kaitējumu;";
· 1.3. izteikt 7. punktu šādā redakcijā:
· "7. Valsts sekretārs pieņem lēmumu par privātpersonas apstrīdēto ministrijas pārvaldes amatpersonas izdoto administratīvo aktu vai pārvaldes amatpersonas faktisko rīcību, kā arī par ministrijas pārvaldes amatpersonas pieņemto lēmumu administratīvā pārkāpuma lietā, ja likumos vai Ministru kabineta noteikumos nav noteikts citādi.";
· 1.4. papildināt ar 7.1 punktu šādā redakcijā:
· "7.1 Valsts sekretārs vai viņa pilnvarota amatpersona pieņem lēmumu par privātpersonas apstrīdēto ministrijas padotības iestādes izdoto administratīvo aktu vai faktisko rīcību, ja likumā vai Ministru kabineta noteikumos nav noteikts citādi.";
· 1.5. izteikt 8. punktu šādā redakcijā:
· "8. Valsts sekretāra izdotos administratīvos aktus un faktisko rīcību, kā arī pieņemto lēmumu administratīvā pārkāpuma lietā privātpersona var pārsūdzēt tiesā.";
· 1.6. svītrot 10.4. apakšpunktu;
· 1.7. papildināt ar 14. punktu šādā redakcijā:
· "14. Atzīt par spēku zaudējušiem Ministru kabineta 2018. gada 4. decembra noteikumus Nr. 757 "Maksātnespējas kontroles dienesta nolikums" (Latvijas Vēstnesis, 2018, 240. nr.)."
· 2. Grozījumi stājas spēkā 2026. gada 1. oktobrī.

